Nonii, oleme taas sõidus.
Hetke pärast jõuame rongijaama,
kust võtame peale mehe, kelle nimi on Jahsem Hujazi.
Ta on endine moslem
ja ta rääkis mulle, kuidas tal tekkis paaniline hirm põrgu ees.
See pani teda otsima päästet ja tõde.
Nüüd on meil võimalus temaga isiklikult kohtuda
ja kuulda tema lugu sellest, kuidas ta on leidnud tõe.
Selles saatesarjas võtame ette sõidu mööda inimeste eluteid.
Teeme külalistega mõne põneva autoga väikese tiiru,
otsime tee pealt elu pöördepunkte
ja edasiviivat jõudu, mis ei lase alla anda.
Minu nimi on Per Åkvist ja te vaatate saadet "Esiistmel".
Anname gaasi!
ESIISTMEL
Kas Jahsem? - Jah! - Istu sisse!
Tere tulemast! - Aitäh! - Nüüd sõidame väheke.
Mul on väga hea meel sinuga kohtuda.
Minul samuti. Ole õnnistatud.
Kuidas auto tundub? - Väga äge.
Sel on korralik jõud taga. - Mitu hobujõudu?
Piisavalt.
Mark: BMW Mudel: 530i Sedan xDrive
Aasta: 2019 Võimsus: 252 hj
Täismass: 2280 kg Kiirendus 0-100 km/h: 6 s
Nii, kõigepealt võiksid mulle öelda,
kuidas sinu ees- ja perekonnanime õigesti hääldada.
Jahsem.
Hujazi. Võib hääldada ka ž-ga.
Hujahsem Hujazi. - Jahsem Hujazi.
See kõlab väga islamipäraselt.
See on tegelikult araabia nimi.
Minu vana nimi Muhamed on islami nimi.
Kas sa vahetasid nime? - Jah.
Aga uus on ikkagi araabia nimi? - Just.
Minu nimi on Jahsem Hujazi. Olen 41aastane ja elan Eskilstunas.
Olen väga seiklushimuline.
Mulle meeldib suhelda ning avastada loodust ja inimesi.
Kui vanalt sa Rootsi tulid? - 15-16aastaselt. - Või nii.
Mis põhjusel te tulite?
Te tulite ju terve perega? - Jah, tulime koos.
Ilmselt oli Jumala käsi mängus.
Iraagi diktaator ajas meid riigist välja.
See oli väga raske aeg. Meid võeti kinni...
Te põgenesite Iraagist Iraani, kas oli nii?
Jah, ning seejärel läksime Iraanist Rootsi.
Sõja tõttu oli keeruline viisat saada, meid ujutati küsimustega üle.
Üks afgaanist smugeldaja viis meid raha eest riigipiirile.
Meie sihtpunkt oli Karbala, aga põgenesime hoopis afgaanide mäele.
Kõndisime mitu päeva, kuni leidsime Punase Risti.
Pärast kooli lõpetamist oli mul palju tööotsi,
kuid püsivat tööd mitte.
See mõjutas mind ja mu masendus süvenes.
Läksin internetis saitidele, kuhu poleks pidanud minema.
Mind vihastas see,
et Ameerika Ühendriigid alustasid Iraagi vastu sõda.
Mida oli neil Iraagiga pistmist?
Kuulasin liiga palju vandenõuteooriaid.
Kuna käisin iraani koolis, olin kristluse ja juutide vastu.
Hüüdsime seal iga päev: "Surgu Ameerika! Surgu Iisrael!"
Ise alles lapsed.
See viis mind lõpuks küsimuseni,
mis saab minust pärast surma.
Hakkasin uurima surmalähedaste kogemuste kohta.
Kasutasin otsingusõnu "taevas ja põrgus käimine",
et kuulda lugusid teispoolsusest.
Sa kuulasid internetist lugusid nende kohta, kes...
Kes rääkisid oma isiklikust kogemusest.
Nende isiklik tunnistus, nende...
Ilma teleka või muu meedia vahenduseta.
Nende enda teispoolsuse kogemused. - Täpselt.
Mind raputas tugevalt ühe ameeriklase lugu.
See mees oli Jumalast väga kaugel.
Ta rääkis, et tema kõhtu hakati opereerima
ja ta hoidis oma voodist kinni, sest ta teadis, et täna ta sureb.
Arstid olid seda öelnud.
Ta seisis oma voodi jalutsis ja vaatas end segaduses näoga.
Ta oli kehast väljas? - Jah!
Siis tuli tema juurde Jeesus.
Ta nägi Jeesust? - Jah. See ei rõõmustanud mind.
Sulle ei meeldinud see, et ta nägi Jeesust?
See tekitas lootust, aga samas ka vihastas mind.
Oli näha, et see mees on täiesti aus.
Teadsin, et ta ei valeta.
Tean teisigi, keda Jeesuse nimi vihastas.
Aga ometi äratas see minus lootust.
Jeesus andestas sellele mehele,
nad vestlesid ja ta tundis end imeliselt.
Seejärel läks ta hing kehasse tagasi.
Nägin, et Jeesuse nimes on lootust.
Kuulsin internetist, et kui ütled kindlad sõnad ja usud neisse,
siis võib Jumal sind muuta.
Mulle oli 35 aastat sisendatud,
et ei tohi öelda sõnu, mida nüüd ütlesin:
"Allahil on poeg,
kes suri ristil ja tõusis kolmandal päeval."
Terve oma elu olid sa...
Kuulnud maast madalast,
et Jeesus ei surnud ristil.
Ja nüüd olid leidnud tõe?
Mitte päris. Kui kuulsin, et saan öelda need sõnad ja uskuda,
mõtlesin, et mul pole midagi kaotada.
Põlvitasin ja ütlesin:
"Jeesus, Sa oled Jumala Poeg. Tule mu südamesse."
Järsku torkas pähe, et seal üleval käib ju kohtuasi.
Palusin: "Jeesus, hakka mu advokaadiks. Aamen"
Avasin Talle oma südame,
aga mulle ei ilmunudki valgus või inglid, kes ütleks:
"Tere tulemast! Nüüd oled sa päästetud!"
Mõtlesin, et ah, tühja sellega...
Läksin lihtsalt magama.
Järgmisel hommikul, kui ärkasin,
oli mu enesetunne suurepärane, pea oli selge.
Vaatasin, ega mul pole tiivad selga kasvanud.
Tundsin aeg-ajalt õrna tuult,
kuigi aknad olid suletud.
Kas see oli Jumala ligiolu? - Jah.
Ärkasin mitu korda selle peale, et Jumal ütles mu nime.
Võimalik, et keegi palvetas minu eest,
kui nägi mind linna peal või...
Kuidas see muidu oleks juhtunud?
Isa valib välja,
Püha Vaim aitab
ja Jeesus päästab.
Kõik kolm tegutsevad.
Huvitav on see, et kuulutasin koolis evangeeliumi enda teadmata.
Piibli sain nii, et üks inimene andis mulle enda oma.
Hakkasin seda lugema ja nägema, milline olin varem olnud.
Kui sain päästetud ja tuli Püha Vaim,
ei olnud ma enam religioosne ega proovinud täita kombeid.
Igasuguseid rituaale? - Just.
Kõiki neid tegevusi, et taevasse saada...
Sest teadsid, et oled päästetud? - Nojah, olemine oli hea.
Kõik on Jumala kätes, Tema otsustab. - Vägev!
LÕPUKÜSIMUSED
Kui sa 15aastasena Rootsi tulid, oli kõik sinu jaoks uus.
Kui sul oleks võimalus hüpata sellesse aega tagasi,
siis millist nõu sa endale annaksid,
teades, et sinust saab kristlane?
Ütleksin endale, et ole kristlaste ja rootslaste vastu sõbralik,
sest ma olin vaenulik.
Üldiselt olin päris korralik,
aga siiski ütleksin, et ära varasta ja ole rootslaste vastu hea.
Teine küsimus.
Võib juhtuda selline asi,
et keegi moslem võtab Jeesuse vastu
ja ta perekond ei tunnista teda enam.
Mida ütleksid neile, kes näevad seda pealt?
Suhtu temasse kui pereliikmesse. Mäletan, kui valus see oli.
Ära ole ta vaenlane, ole ta sõber.
Võta ta vastu. Eriti veel, kui pere on pööranud talle selja.
Tähtis on lasta lahti oma vanadest arusaamadest. - Väga hea.
Kolmas küsimus.
Mõni meie vaatajatest võib end sinuga samastada. - Kindlasti.
Räägi, mida tal tuleks teha.
Parim, mida saad teha, on tunnistada oma usku avalikult.
Ära varja seda.
Olen näinud paljusid, kes seda teevad.
Nad ei saa oma usku tõeliselt järgida.
Nad ei saa õnnistada möödaminejat, nad ei saa oma Isa teenida.
Ole julge. Ära karda kaotada sõpru.
See juhtub paratamatult.
Enamasti inimesed respekteerivad seda, kui oled algusest peale aus.
Ja Piibel! Ära viivita, loe Piiblit. - Suurepärane!
Lõpetuseks veel üks küsimus.
Võibolla tahab keegi praegu Jeesuse vastu võtta.
Kuidas seda teha?
Kas saaksid teda sellega aidata?
Igaüks võib saada päästetud. Mul polnud lootust, korralikku tööd...
Kui tahad tunda rahu ja leida lootust,
saada vabaks religioonist, hirmust ja masendusest,
siis ainus tee on Jeesus.
Sa pead lootma ja uskuma,
et Jeesus on Jumal, ning tunnistama seda oma suuga.
Võta Jeesus oma südamesse vastu.
Ütle: "Sa oled Jumala Poeg. Tule mu südamesse."
Ja Püha Vaim tuleb.
Kui palvetasid Jahsemi eeskujul,
siis lisaksin, et kui usud enda südames ja ütled oma suuga,
siis Jeesus kuuleb sind.
Tema on tee, tõde ja elu, nagu Jahsemgi ütles.
Ütle lihtsalt nii:
"Jeesus, tule mu südamesse. Päästa mind.
Tahan Sinusse uskuda."
Ja nii lihtsasti saadki päästetud.
See on uue, huvitava ja suurepärase elu algus.
Just nii!
Selle lihtsa palvega saab sinu elus alguse sootuks uus peatükk.
Nüüd on aeg õppida Jumalat lähemalt tundma.
Kui sul ei ole veel Piiblit,
siis külasta aadressi himlentv7.se/jesus.
Järgmine nädal sõidame juba uue külalise seltsis.
Nägemist!
Tõlge: Karin Reisko